
Z A P I S N I K

S 22. sjednice Vijeća mjesnog odbora Gornje Vrapče, održane 20.veljače 2023. godine,   u prostorijama   MO Gornje Vrapče, s početkom u 20,00 sati.
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Vlatka Makarun, Denis Šola i Karlo Mandarić.

NENAZOČNI ČLANOVI VIJEĆA:  Tanja Djaković, Ivan Lalić, i Vinko Lalek.

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun.

Predsjednik konstatira  da je na sjednici vijeća  nazočno 4, od ukupno 7  članova, što znači da Vijeće može pravovaljano  donositi odluke te otvara  22. sjednicu Vijeća mjesnog odbora s predloženim dnevnim redom:


DNEVNI RED:

1. Prijedlog Financijskog plana Mjesnog odbora Gornje Vrapče za 2023.
2. Dopisi i odgovori gradskih ureda
3. Zaključci na temelju zahtjeva građana
4. Razno 



Po jednoglasnom prihvaćanju Dnevnog reda, predsjednik daje zapisnik 21. sjednice na usvajanje. Zapisnik 21. sjednice jednoglasno je usvojen, te se pristupilo  se diskusiji redom po točkama.


ODLUKE


Točka 1.

Predsjednik daje na raspravu Financijski plan mjesnog odbora Gornje Vrapče. Nakon kraće rasprave vijeće donosi: 

ZAKLJUČAK

Vijeće mjesnog odbora svjesno je da predloženi Financijski plan nije dostatan za značajniji razvoj Gornjeg Vrapča, no sukladno predloženom prihvaća ga jednoglasno u cijelosti.

Točka 2

Predsjednik izvješćuje vijećnike a oni primaju na znanje informaciju o promjeni e – adrese, Sektora za komunalno i prometno redarstvo.

Točka 2.2.

Vijećnici primaju na znanje informaciju Gradskog ureda za obnovu, izgradnju,  prostorno uređenje, graditeljstvo, komunalne poslove i promet,  KLASA:363-02/22-006/206, Ur. Broj: 251-10-31-2/005-23-2 od 16.01.2023. o potrebi uvrštavanja klamerica za sprečavanje parkiranja na uglu Vrapčanske i Prišlinove ulice,  u Plan komunalnih aktivnosti vijeća Gradske četvrti.

Točka 2.3.

S zahtjevom za dopunom zahtjeva za zamjenu  dotrajale ograde OŠ Gornje Vrapče, upućenom 22.09.2022. KLASA: 602-02/22-01/60, UR. BROJ: 251-186-22-I, obratila se ravnateljica M.Z. Vijeće donosi:

ZAKLJUČAK

Prihvaća se predložena nadopuna zahtjeva a u svrhu što bolje sigurnosti djece – učenika škole.

Točka 3.

S upitom o sanaciji ulice Vizane cijelom dužinom, te izgradnjom kolnog izlaza na Vrpčansku ulicu, obratila se Marina Česnik, navodeći svu problematiku koja traje godinama, kao što je nemogućnost prilaza vatrogasnih vozila, vozila hitne pomoći vlastitim kućama. Također je navela da je već nekoliko puta uputila dopise i posjetila gradske urede, te da su je oni uputili na mjesni odbor G. Vrapče. Vijeće mjesnog odbora još jednom ponavlja prethodno doneseni:

ZAKLJUČAK

Vijeće je suglasno s zahtjevima i potrebama građana ulice  Vizane, te traži da stručne službe izađu na teren i utvrde da li je moguće ispuniti navedene zahtjeve,  odnosno izgraditi izlaz ulice na Vrapčansku ulicu i provesti asfaltiranje cijelom dužinom.
Točka 4. 

Vijećnik D.Š. postavlja pitanje koje se ne odnosi na teritorij mjesnog odbora, o mogućnosti ponovnog postavljanja bankomata,  Zagrebačke banke u donjem Vrapču,  koji je prethodno opljačkan iz razloga što su drugi prilično udaljeni.

4.1. Moli se ponovno asfaltiranje prijekopa u ulici Horvatnica.

4.2. Ponovo se traži vlasništvo čestica na igralištu Dragulinec.

Sjednica je završila u 21 sat i 30 minuta.


Predsjednik
Vijeća Mjesnog odbora
   Anđelko Vučenik v.r.




















